José Giménez

José María Giménez de Vargas (sündinud 20. jaanuaril 1995 Toledos) on Uruguay jalgpallur. Ta mängib Uruguay rahvuskoondises ja Hispaania kõrgliiga klubis Madridi Atlético keskkaitsjana.

Giménez alustas klubikarjääri Uruguay kõrgliiga klubis Danubio. 2013. aasta aprillis suundus ta Hispaania kõrgliiga klubisse Madridi Atlético, kellega sõlmis lepingu viieks aastaks."El Atlético de Madrid ficha a José María Giménez" (hispaania keeles). Madridi Atlético koduleht. 24. aprill 2013. Kasutatud 25.06.2015 Debüüdi tegi ta klubis 14. septembril liigamängus Almeríaga. Esimese värava lõi ta klubi meeskonnas 6. detsembril 2014 Elche vastu."Elche 0-2 Atl Madrid". BBC Sport. 6. detsember 2014. Kasutatud 25.06.2015

 Koondisekarjäär 
Giménez mängis 2013. aasta juunioride maailmameistrivõistlustel, kus finaalis kaotati Prantsusmaale. Debüüdi Uruguay rahvuskoondises tegi ta 2014. aasta maailmameistrivõistluste valikmängus 10. septembril 2013 Colombiaga. Ta mängis 2014. aasta maailmameistrivõistlustel kahes alagrupimängus ja kaheksandikfinaalis."Jose GIMENEZ". FIFA. Kasutatud 25.06.2015

Esimese värava lõi ta rahvuskoondises 8. septembril 2014 sõprusmängus Lõuna-Koreaga.

2015. aasta Copa América viimases alagrupimängus lõi ta värava Paraguay vastu."Uruguay 1-1 Paraguay". BBC. 20.06.2015. Kasutatud 26.06.2015

2018. aasta maailmameistrivõistluste esimeses alagrupimängus 15. juunil lõi ta lõpuminutitel värava Egiptuse vastu, tuues Uruguayle 1:0 võidu."Gimenezi viimase hetke värav tõi Uruguayle magusa võidu". sport.err.ee. 15.6.2018. Vaadatud 15.6.2018

2019. aasta Copa Américal valiti ta turniiri sümboolsesse koosseisu.

 Saavutused 
Madridi Atlético
 Hispaania meister: 2013–14
 Hispaania superkarikas: 2014
 UEFA Euroopa Liiga: 2017–18
 UEFA Superkarikas: 2018

 Viited 

 Välislingid 

Kategooria:Uruguay jalgpallurid
Kategooria:Madridi Atlético mängijad
Kategooria:La Liga mängijad
Kategooria:Sündinud 1995